
                      BUKONIŲ SENIŪNIJOS SENIŪNO PAVADUOTOJO

                                              PAREIGYBĖS APRAŠYMAS


I. PAREIGYBĖS CHARAKTERISTIKA

1. Bukonių seniūnijos seniūno pavaduotojas yra karjeros valstybės tarnautojas.
2. Pareigybės lygis – B
3. Pareigybės kategorija – 8

II. PAREIGYBĖS PASKIRTIS
[bookmark: _GoBack]
4. Bukonių seniūnijos seniūno pavaduotojo pareigybė reikalinga užtikrinti savivaldybės administracijos struktūrinio padalinio – filialo – seniūnijos veiklą, tvarkyti seniūnijos dokumentų apskaitą, įgyvendinti savivaldos institucijų sprendimus seniūnijos veiklos klausimais, vykdyti gyvenamosios vietos deklaravimo duomenų ir gyvenamosios vietos neturinčių asmenų apskaitos dokumentų tvarkymą ir vykdyti seniūno funkcijas jam nesant.

III. VEIKLOS SRITYS

5. Seniūnijos teritorijoje iškylančių ūkinių, socialinių problemų sprendimas, seniūnijos veiklos nuostatų įgyvendinimas.

IV. SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

6. Turėti ne žemesnį kaip aukštąjį neuniversitetinį išsilavinimą arba aukštesnįjį išsilavinimą, arba iki 1995 metų įgytą specialųjį vidurinį išsilavinimą.
7.Išmanyti Lietuvos Respublikos Konstituciją, Lietuvos Respublikos Civilinį, Darbo ir Administracinių teisės pažeidimų kodeksus, valstybės tarnybą, vietos savivaldą, notarinių veiksmų atlikimą ir viešąjį administravimą, dokumentų rengimo ir įforminimo bei raštvedybą reglamentuojančius teisės aktus.
8. Mokėti valdyti, kaupti, sisteminti, apibendrinti informaciją ir rengti išvadas, sklandžiai dėstyti mintis žodžiu ir raštu.
9. Mokėti dirbti šiomis kompiuterinėmis sistemomis: MS Word, MS Excel, MS Outlook, Internet Explorer.
10. Išmanyti dokumentų rengimo ir įforminimo bei raštvedybos taisykles.
11. Būti pareigingam, darbščiam, kūrybiškam, gebėti bendrauti su žmonėmis.

V. VALSTYBĖS TARNAUTOJO, EINANČIO ŠIAS PAREIGAS , FUNKCIJOS

12. Priima gyventojus, įstatymu nustatyta tvarka teikia jiems informaciją, išduoda gyventojams, savivaldybės padaliniams ir įstaigoms šeimos sudėtį, gyvenamąją vietą ir kitokias faktinę padėtį patvirtinančias pažymas.
13. .Rengia seniūnijos seniūno įsakymus veiklos, personalo, atostogų klausimais.
14. Ruošia raštus, leidimus ir kitus dokumentus fiziniams ir juridiniams asmenims, siekiant užtikrinti seniūnijai pavestų funkcijų įgyvendinimą.
15. Organizuoja raštvedybą pagal norminių ir metodinių dokumentų reikalavimus, registruoja gaunamą ir siunčiamą korespondenciją, sudaro seniūnijos dokumentacijos planą, ruošia ir perduoda bylas į valstybinį archyvą, įgyvendinantį LR dokumentų ir archyvų įstatymą.
16. Rengia su personalo funkcijomis susijusius dokumentus, įgyvendinant personalo valdymo funkcijas.
17. Teikia seniūnui pasiūlymus viešojo ūkio, želdinių tvarkymo, socialinių paslaugų teikimo, kultūrinės bei sportinės veiklos srityse, siekiant veiklos tobulinimo šiais klausimais.
18. Atlieka sekretorės pareigas seniūnijos seniūnaičių sueigoje.
19. Atlieka gyvenamosios vietos deklaravimo duomenų ir gyvenamosios vietos neturinčių asmenų apskaitos tvarkymą, užtikriną šių duomenų saugumą.
20. Pagal Lietuvos Respublikos Notariato įstatymo, Civilinio kodekso ir Vietos savivaldos įstatymo nustatytą tvarką rengia dokumentus, reikalingus notariniams veiksmams atlikti.
21. Renka ir teikia statistinius duomenis.
22. Išduoda leidimus laidoti, tvarko laidojimo dokumentaciją.
23. Pildo seniūnijos darbuotojų darbo laiko apskaitos žiniaraščius.
24. Nesant seniūno (ligos, atostogų, komandiruotės metu ir kitais atvejais) laikinai vykdo seniūno funkcijas;
25. Vykdo kitus nenuolatinio pobūdžio seniūno pavedimus, kad būtų pasiekti savivaldybės strategijos tikslai.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

26. Šias pareigas einantis valstybės tarnautojas tiesiogiai pavaldus seniūnui
______________________________________
